Ego Hugo, gratia Dei Nevernensis episcopus. Notum volo fieri cunctis fidelibus tam presentibus quam futuris qualiter venerunt canonici sancti Cyrici ante meam presenciam, deprecantes ut eis altaria in dextera parte contra meridiem monasterii sancti Cyrici sita concederem, unum quod dedicatum in honore sanctorum martyrum Gervasii et Prothasii, Nazarii et Celsi, alterum vero desuper in honore sanctorum confessorum Gregorii, Nicolai, Hieronymi atque Augustini; ipsique totum membrum basilicæ œdificarent et, me auctorizante atque sanciente, sacraretur claustrum, ut esset illis placabilis locus sepulturæ cuicumque esset velle. Quorum petitione suscepta, consensu ac voluntate Goffridi clavigerii ac Rodulfi decani sive secretarii, de quorum ministerio supradicta altaria esse videbantur. Concedo libenter ut et ipsi et eorum posteri nominati canonici quœcumque ex eis exierint, Deo donante, habeant in communione. Si quis vero hominum invidiæ stimulo percussus huic cartulœ vel donationi ullo modo contradicere conatus fuerit, quod agere contra fas et jus voluit, inritum maneat, ad nihilum veniat. sitque illi mansio cum Dathan et Abyron, quos terra deglutivit vivos, et Juda proditore Domini et cum illis qui dixerunt domino Deo: recede a nobis, quoniam scientiam viarum tuarum nolumus. Auctoritas vero hujus cartulœ, ut firma et stabilis permaneat, eam propria manu firmavimus, nostrumque idem facere jussimus. Signum Hugonis presulis qui hoc fieri jussit, S. Widonis, archidiaconi atque prepositi, S. Goffridi, archiclavi, S. Rodufi decani atque secretarii, ceterorum canonicorum Tetbaldi, Rodulfi, Raginaldi, Goffridi, Richardi, Rannulfi, Landrici, Ingelberti. Diaconorum nomina hœc sunt: Huberti Oberti, Malguini, Odonis, Bernardi, Girardi. Hœc sunt nomina subdiaconorum Goffridi, Tedalgrinni, Hugonis, Raginaldi, Rocleni, Eliranni. S. Raginaldi comitis, S. Hugonis vice-comitis, Frotmundi, Rocleni, Landrici, Frotmundi filii Gozberti. Acta civitate Nevernis publice. Odo precentor atque cancellarius scripsit mense decembri, regnante Roberto rege anno XXXIII.